CELEX: 62009TN0159R(01)
Language: et
Date: 2009-08-29 00:00:00
Title: Kohtuasja T-159/09 kohta Euroopa Liidu Teatajas avaldatud teate parandus ( ELT C 153, 4.7.2009, lk 44 )

29.8.2009   
            
            
               ET
            
            
               Euroopa Liidu Teataja
            
            
               C 205/52
            
         Kohtuasja T-159/09 kohta Euroopa Liidu Teatajas avaldatud teate parandus
   (
         Euroopa Liidu Teataja C 153, 4 juuli 2009, lk 44
      )
   2009/C 205/95
   Kohtuasja T-159/09: Biofrescos vs. komisjon kohta ELT-s avaldatud teadet tuleb lugeda alljärgnevalt:
   
      
         „21. aprillil 2009 esitatud hagi — Biofrescos — Comércio de Produtos Alimentares, Lda versus Euroopa Ühenduste Komisjon
         (Kohtuasi T-159/09)
         2009/C 193/67
         Kohtumenetluse keel: portugali
         
            Pooled
         
         
            Hageja: Biofrescos — Comércio de Produtos Alimentares, Lda (Linda-a-Velha, Portugal) (esindaja: advokaat A. Magalhães e Menezes)
         
            Kostja: Euroopa Ühenduste Komisjon
         
            Hageja nõuded
         
         
                     —
                  
                  
                     Tühistada komisjoni 16. jaanuari 2009. aasta otsus C (2009) 72 (lõplik), millega jäetakse rahuldamata hageja taotlus vähendada imporditollimaksu summas 41 271,09 eurot ning määratakse selle sissenõudmine tollivormistusjärgselt.
                  
               
            Väited ja peamised argumendid
         
         Hageja importis 2003. aasta septembrist kuni 2005. aasta veebruarini mitu saadetist sügavkülmutatud krevette Indoneesiast, mille suhtes ta palus vähendada imporditollimaksu nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik (1), artikli 220 lõike 2 punkti b, artikli 236 ja artikli 239 lõike 1 alusel.
         Hageja väidab, et komisjon rikkus vähemalt eespool viidatud sätteid, kuna: esiteks ta ei võtnud seisukohta kõikide argumentide suhtes, mille hageja esitas oma imporditollimaksu vähendamise taotluses; teiseks olid komisjoni põhjendused ebapiisavad, petlikud ja arusaamatud; kolmandaks tõlgendas komisjon Indoneesia ametivõimude viga vääralt ning neljandaks ja viimaseks pidas ta tõendatuteks asjaolusid, mis tegelikkuses seda ei ole ja mille tõendamise kohustus lasub erinevatel ametivõimudel, kes menetlusega järgemööda seotud olid, ning mitte mingil juhul hagejal.
      
   
   
      (1)  EÜT L 97, lk 38; ELT eriväljaanne 02/04, lk 307.”